# **NJOFTIM PËR POZICION VAKANT PUNE**

**POZICIONI I PUNËS:** Zjarrfikës në Parkun Kombëtar të Butrintit

**LLOJI I KONTRATËS:** Kontratë Me kohë të plotë

**VENDNDODHJA:** Parku Kombëtar i Butrintit, Sarandë

**PËRSHKRIMI I POZICIONIT TË PUNËS**

Zjarrfikësi është përgjegjës për parandalimin, monitorimin dhe ndërhyrjen në rastet e rrezikut ose shpërthimit të zjarreve brenda territorit të Parkut Kombëtar të Butrintit. Roli përfshin patrullime të rregullta, menaxhimin e pajisjeve zjarrfikëse dhe bashkëpunimin me autoritetet lokale të emergjencës për të garantuar mbrojtjen e trashëgimisë natyrore dhe kulturore të parkut.

**Përgjegjësitë Kryesore:**

* Kryen patrullime të vazhdueshme në zonat me risk të lartë zjarri, sidomos gjatë sezonit të verës dhe periudhave të thata.
* Monitoron dhe identifikon faktorët e rrezikut që mund të shkaktojnë zjarr (vegjetacioni i tharë, mbeturina, veprimtari njerëzore, etj.).
* Aktivizon pajisjet për ndërhyrje të shpejtë dhe merr pjesë në fikjen e zjarreve në bashkëpunim me strukturat e tjera mbështetëse.
* Siguron funksionimin e duhur të mjeteve zjarrfikëse (pompa, rezervuarë uji, aparate zjarri, rrjeta komunikimi, etj.).
* Bashkëpunon me ekipin e menaxhimit të parkut për zbatimin e planit të mbrojtjes nga zjarret dhe merr pjesë në simulime dhe trajnime.
* Informon dhe ndërgjegjëson vizitorët dhe komunitetin për masat e parandalimit të zjarreve.
* Harton raporte mbi patrullimet, incidentet e ndodhura dhe ndërhyrjet e realizuara.

**Aftësitë dhe Kualifikimet e Kërkuara:**

* Arsim i mesëm (preferohet në fushën teknike, pyjore ose siguri civile).
* Përvojë e mëparshme në rolet zjarrfikëse, pyjore ose emergjencë – përbën avantazh.
* Aftësi për të punuar në kushte të vështira terreni dhe nën presion.
* Gatishmëri për të punuar me orare fleksibël, përfshirë fundjavat dhe ditët festive.
* Aftësi për të përdorur pajisje teknike dhe mjete zjarrfikëse.
* Aftësi për punë në grup dhe komunikim efektiv.

**PROCESI I APLIKIMIT:**

* Kandidatët e interesuar duhet të dorëzojnë një CV dhe një letër motivuese që përshkruan përvojën e tyre përkatëse në careers@bmf.al.
* Aplikimet do të pranohen deri në 14/09/2025.

*Trajnimi bazik në fushën e mbrojtjes nga zjarri ose emergjencave civile përbën përparësi dhe/ose mund të kërkohet si kusht pas përzgjedhjes fillestare.*